ΚΟΙΝΗ ΘΕΣΗ (ΕΚ) αριθ. 7/96

Η οποία καθορίστηκε από το Συμβούλιο στις 22 Δεκεμβρίου 1995

για την έκδοση της οδηγίας 96/. . ./ΕΚ του Ευρωπαϊκού Κοινοβουλίου και του Συμβουλίου της . . . για την τροποποίηση της οδηγίας 80/777/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με την εκμετάλλευση και τη θέση στο εμπόριο των φυσικών μεταλλικών νερών

(96/C 59/04)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Β της συνθήκης (3),

Εκτιμώντας:

ότι, με την οδηγία 80/777/ΕΟΚ (4), έχουν εναρμονιστεί οι νομοθεσίες των κρατών μελών σχετικά με την εκμετάλλευση και τη διάθεση στο εμπόριο των φυσικών μεταλλικών νερών 7

ότι κύριος στόχος οιασδήποτε ρυθμίσεως για τα φυσικά μεταλλικά νερά θα πρέπει να είναι η προστασία της υγείας των καταναλωτών, η πρόληψη της παραπληροφόρησης των καταναλωτών και η διασφάλιση θεμιτού εμπορίου 7

ότι είναι σκόπιμο να τροποποιηθεί η οδηγία 80/777/ΕΟΚ προκειμένου να ληφθεί υπόψη η τεχνική και επιστημονική πρόοδος από το 1980 και εντεύθεν 7 ότι είναι επίσης σκόπιμο να εξορθολογιστούν οι διατάξεις της σύμφωνα με άλλες διατάξεις της κοινοτικής νομοθεσίας περί τροφίμων 7

ότι είναι απαραίτητο να επεκταθεί η περίοδος αναγνώρισης των φυσικών μεταλλικών νερών καταγωγής τρίτων χωρών, χάριν διοικητικής απλοποίησης 7

ότι είναι απαραίτητο να διευκρινιστούν οι περιστάσεις υπό τις οποίες μπορεί να επιτραπεί η κατεργασία με αέρα εμπλουτισμένο με όζον, προκειμένου να διαχωριστούν ασταθή στοιχεία των φυσικών μεταλλικών νερών, εφόσον από την επεξεργασία αυτή δεν μεταβάλλεται η σύσταση του νερού όσον αφορά τα βασικά συστατικά του στοιχεία 7

ότι η λεπτομερής αναγραφή των αποτελεσμάτων της ανάλυσης ενός φυσικού μεταλλικού νερού θα πρέπει να καταστεί υποχρεωτική, προκειμένου να διασφαλίζεται η πληροφόρηση του καταναλωτή 7

ότι χρειάζονται διατάξεις σχετικά με τα νερά πηγής 7

ότι είναι σκόπιμο, προκειμένου να διασφαλίζεται ομαλή λειτουργία της εσωτερικής αγοράς των φυσικών μεταλλικών νερών, να καθιερωθεί διαδικασία συντονισμού των κρατών μελών σε περιπτώσεις επειγουσών καταστάσεων, επικίνδυνων για τη δημόσια υγεία 7

ότι θα πρέπει να θεσπιστεί διαδικασία για την έκδοση συγκεκριμένων διατάξεων για τα φυσικά μεταλλικά νερά, ιδίως όσον αφορά τα όρια των επιπέδων ορισμένων συστατικών τους 7 ότι θα πρέπει επίσης να θεσπιστούν διατάξεις για την αναγραφή, επί της ετικέτας, των υψηλών επιπέδων ορισμένων συστατικών 7 ότι θα πρέπει να οριστούν μέθοδοι ανάλυσης, και όρια ανίχνευσης, προκειμένου να εξακριβώνεται ότι τα φυσικά μεταλλικά νερά δεν είναι μολυσμένα, καθώς και διαδικασίες δειγματοληψίας και μέθοδοι ανάλυσης για τον έλεγχο των μικτοβιολογικών χαρακτηριστικών των φυσικών μεταλλικών νερών 7

ότι οιαδήποτε απόφαση για τα φυσικά μεταλλικά νερά ενδέχεται να έχει επιπτώσεις στη δημόσια υγεία θα πρέπει να λαμβάνεται μετά από διαβούλευση με την επιστημονική επιτροπή τροφίμων,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 80/777/ΕΟΚ τροποποιείται ως εξής:

1. Στο άρθρο 1 παράγραφος 2, το τρίτο εδάφιο αντικαθίσταται από το ακόλουθο κείμενο:

«Η διάρκεια ισχύος της βεβαιώσεως που προβλέπεται στο δεύτερο εδάφιο δεν μπορεί να υπερβεί περίοδο πέντε ετών. Η διαδικασία αναγνώρισης που προβλέπεται στο πρώτο εδάφιο δεν είναι απαραίτητο να επαναληφθεί, εάν η βεβαίωση ανανεώθηκε πριν από τη λήξη της εν λόγω περιόδου.»

2. Το άρθρο 4 αντικαθίσταται από το ακόλουθο κείμενο:

«Άρθρο 4

1. Το φυσικό μεταλλικό νερό, ως έχει στην πηγή του, μπορεί να υποστεί αποκλειστικά τις εξής κατεργασίες:

α) διαχωρισμό των ασταθών στοιχείων του, όπως οι ενώσεις θειούχου σιδήρου, διά διήθησης ή μετακένωσης των οποίων έχει ενδεχομένως προηγηθεί οξυγόνωση, εφόσον η κατεργασία αυτή δεν μεταβάλλει τη σύσταση του νερού ως προς τα βασικά συστατικά στα οποία και οφείλει τις ιδιότητές του 7

β) διαχωρισμό ενώσεων σιδήρου, μαγγανίου και θείου, καθώς και αρσενικού από ορισμένα φυσικά μεταλλικά νερά, διά κατεργασίας με αέρα εμπλουτισμένο με όζον, στο βαθμό που η κατεργασίας αυτή δεν μεταβάλλει τη σύσταση του νερού ως προς τα βασικά συστατικά στα οποία και οφείλει τις ιδιότητές του, και εφόσον:

- η κατεργασία ανταποκρίνεται στους όρους χρήσης που πρόκειται να καθοριστούν σύμφωνα με τη διαδικασία του άρθρου 12, κατόπιν διαβουλεύσεως με την επιστημονική επιτροπή τροφίμων της απόφασης 95/273/ΕΚ της Επιτροπής (*),

- η κατεργασία κοινοποιείται στις αρμόδιες αρχές, οι οποίες πραγματοποιούν ειδικούς ελέγχους 7

γ) διαχωρισμό των ανεπιθύμητων συστατικών εκτός όσων αναφέρονται στα στοιχεία α) ή β), εφόσον η κατεργασία αυτή δεν αλλοιώνει τη σύθεση του νερού ως προς τα βασικά συστατικά του στα οποία οφείλει τις ιδιότητές του, και εφόσον:

- η κατεργασία ανταποκρίνεται στους όρους χρήσης που πρόκειται να καθοριστούν σύμφωνα με τη διαδικασία του άρθρου 12, κατόπιν διαβουλεύσεως με την επιστημονική επιτροπή τροφίμων,

- η κατεργασία κοινοποιείται στις αρμόδιες αρχές που πραγματοποιούν ειδικούς ελέγχους 7

δ) ολικό ή μερικό διαχωρισμό του ελεύθερου διοξειδίου του άνθρακος αποκλειστικά διά φυσικών μεθόδων.

2. Τα φυσικά μεταλλικά νερά, ως έχουν στην πηγή τους, δεν μπορούν να υποστούν προσθήκες εκτός από την προσθήκη ή την εκ νέου προσθήκη του άνθρακος σύμφωνα με τις προϋποθέσεις του παραρτήματος Ι τμήμα ΙΙΙ.

3. Συγκεκριμένα, απαγορεύεται η οποιαδήποτε κατεργασία απολύμανσης και, σύμφωνα με την παράγραφο 2, η προσθήκη βακτηριοστατικών στοιχείων, καθώς και κάθε άλλη κατεργασία ικανή να μετατρέψει την περιεκτικότητα σε μικρόβια του φυσικού μεταλλικού νερού.

4. Η παράγραφος 1 δεν παρεμποδίζει τη χρήση φυσικού μεταλλικού νερού στην παρασκευή αναψυκτικών.

(*) ΕΕ αριθ. L 167 της 18. 7. 1995, σ. 22.»

3. Στο άρθρο 7, η παράγραφος 2 αντικαθίσταται από το ακόλουθο κείμενο:

«2. Στην επισήμανση των φυσικών μεταλλικών νερών, πρέπει επίσης να περιλαμβάνονται οι ακόλουθες υποχρεωτικές ενδείξεις:

α) δήλωση της αναλυτικής σύστασης με απαρίθμηση των χαρακτηριστικών συστατικών 7

β) ο τόπος όπου γίνεται η εκμετάλλευση της πηγής και η ονομασία αυτής 7

γ) πληροφορίες σχετικά με τις κατεργασίες που αναφέρονται στο άρθρο 4 παράγραφος 1 στοιχεία β) και γ).

2α. Ελλείψει κοινοτικών διατάξεων ή πληροφοριών περί τυχόν κατεργασιών που αναφέρονται στην παράγραφο 2 στοιχείο γ), τα κράτη μέλη δύνανται να διατηρούν τις εθνικές τους διατάξεις.»

4. Διαγράφεται η παράγραφος 3 του άρθρου 7.

5. Προστίθενται οι ακόλουθοι παράγραφοι στο άρθρο 9.

«4α. Ο όρος "νερό πηγής" χρησιμοποιείται αποκλειστικά για τα νερά προς ανθρώπινη κατανάλωση στη φυσική τους μορφή, τα οποία έχουν εμφιαλωθεί στην πηγή και πληρούν τα εξής:

- τις προϋποθέσεις εκμετάλλευσης που καθορίζονται στο παράρτημα ΙΙ σημεία 2 και 3,

- τις μικροβιολογικές προϋποθέσεις του άρθρου 5,

- τις προϋποθέσεις επισήμανσης του άρθρου 7 παράγραφος 2 στοιχεία β) και γ) και του άρθρου 8,

- δεν έχουν υποστεί κατεργασία άλλη από την αναφερόμενη στο άρθρο 4. Άλλες κατεργασίες μπορούν να επιτρέπονται κατά τη διαδικασία του άρθρου 12.

Επιπλέον, τα νερά πηγής πρέπει να πληρούν τις διατάξεις της οδηγίας 80/778/ΕΟΚ του Συμβουλίου της 15ης Ιουλίου 1980 περί της ποιότητας του πόσιμου νερού (*).

4β. Ελλείψει κοινοτικών διατάξεων περί της κατεργασίας των νερών πηγής που αναφέρονται στο άρθρο 9 παράγραφος 4α τέταρτη περίπτωση, τα κράτη μέλη δύνανται να διατηρούν τις εθνικές τους διατάξεις.

(*) ΕΕ αριθ. L 229 της 30. 8. 1980, σ. 11 7 οδηγία όπως τροποποιήθηκε τελευταία από την πράξη προσχώρησης του 1994.»

6. Διαγράφεται η παράγραφος 2 του άρθρου 10.

7. Παρεμβάλλεται το ακόλουθο άρθρο:

«Άρθρο 10α

1. Αν ένα κράτος μέλος έχει συγκεκριμένους λόγους να πιστεύει ότι ένα φυσικό μεταλλικό νερό δεν συμμορφούται προς τις διατάξεις της παρούσας οδηγίας ή ενέχει κίνδυνο για τη δημόσια υγεία, μολονότι κυκλοφορεί ελεύθερα σε ένα ή περισσότερα κράτη μέλη, μπορεί να περιορίσει προσωρινά ή να αναστείλει την εμπορία του προϊόντος στο έδαφός του. Ενημερώνει αμέσως σχετικά την Επιτροπή και τα λοιπά κράτη μέλη και αναφέρει τους λόγους για τους οποίους έλαβε την απόφασή του.

2. Κατόπιν αιτήσεως κράτους μέλους ή της Επιτροπής, το κράτος μέλος που έχει αναγνωρίσει το νερό παρέχει όλες τις απαιτούμενες πληροφορίες όσον αφορά την αναγνώριση, μαζί με τα αποτελέσματα των τακτικών ελέγχων.

3. Η Επιτροπή εξετάζει, το ταχύτερο δυνατό, στο πλαίσιο της μόνιμης επιτροπής τροφίμων, τους λόγους που επικαλείται το κράτος μέλος το οποίο αναφέρεται στην παράγραφο 1 και, στη συνέχεια, διατυπώνει αμελλητί τη γνώμη της και λαμβάνει τα ενδεδειγμένα μέτρα.

4. Αν η Επιτροπή κρίνει απαραίτητο να γίνουν τροποποιήσεις στην παρούσα οδηγία χάριν προστασίας της δημόσιας υγείας, κινεί τη διαδικασία του άρθρου 12, με σκοπό την έγκριση των τροποποιήσεων αυτών 7 το κράτος μέλος το οποίο έχει λάβει μέτρα διασφαλίσεως μπορεί, στη συγκεκριμένη περίπτωση, να τα διατηρήσει μέχρις ότου εγκριθούν οι τροποποιήσεις.»

8. Το άρθρο 11 αντικαθίσταται από το ακόλουθο κείμενο:

«Άρθρο 11

1. Με τη διαδικασία του άρθρου 12 καθορίζονται:

- τα όρια για τα επίπεδα των συστατικών των φυσικών μεταλλικών νερών.

- όλες οι αναγκαίες διατάξεις για την αναγραφή στην ετικέτα υψηλών επιπέδων ορισμένων συστατικών,

- οι προϋποθέσεις υπό τις οποίες επιτρέπεται η κατεργασία με αέρα εμπλουτισμένο με όζον, η οποία αναφέρεται στο άρθρο 4 παράγραφος 1, στοιχείο β),

- οι πληροφορίες όσον αφορά τις κατεργασίες που αναφέρονται στο άρθρο 7 παράγραφος 2 στοιχείο γ).

2. Με τη διαδικασία του άρθρου 12 καθορίζονται:

- οι μέθοδοι αναλύσεως, συμπεριλαμβανομένων των ορίων τους όσον αφορά την ανίχνευση, με τις οποίες εξακριβώνεται ότι τα φυσικά μεταλλικά νερά δεν είναι μολυσμένα,

- οι διαδικασίες δειγματοληψίας και οι μέθοδοι αναλύσεως που είναι απαραίτητες για τον έλεγχο των μικροβιολογικών χαρακτηριστικών των φυσικών μεταλλικών νερών.»

9. Παρεμβάλλεται το ακόλουθο άρθρο:

«Άρθρο 11α

Κάθε απόφαση που ενδέχεται να έχει επιπτώσεις στη δημόσια υγεία εγκρίνεται από την Επιτροπή κατόπιν διαβουλεύσεως με την επιστημονική επιτροπή τροφίμων.»

Άρθρο 2

Τα κράτη μέλη τροποποιούν, αν χρειαστεί, τις νομοθετικές, κανονιστικές και διοικητικές διατάξεις τους, ούτως ώστε:

- να επιτρέψουν την εμπορία των προϊόντων που συμμορφούνται με την παρούσα οδηγία, το αργότερο μέχρι. . . (1),

- να απαγορεύσουν την εμπορία των προϊόντων που δεν συμμορφούνται προς την παρούσα οδηγία από την . . . (2). Ωστόσο, τα προϊόντα που έχουν διατεθεί στην αγορά ή έχουν επισημανθεί πριν από την ημερομηνία αυτή και δεν συμμορφούνται προς την παρούσα οδηγία, μπορούν να κυκλοφορούν στην αγορά μέχρις εξαντλήσεως των αποθεμάτων.

Τα κράτη μέλη ενημερώνουν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Ο τρόπος της αναφοράς αυτής αποφασίζεται από τα κράτη μέλη.

Άρθρο 3

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, . . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 314 της 11. 11. 1994, σ. 4.

(2) ΕΕ αριθ. C 314 της 2. 5. 1995, σ. 55.

(3) Γνώμη του Ευρωπαϊκού Κοινοβουλίου της 11ης Οκτωβρίου 1995 (ΕΕ αριθ. C 287 της 30. 10. 1995), κοινή θέση του Συμβουλίου της . . . (δεν έχει ακόμη δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμη δημοσιευθεί στην Επίσημη Εφημερίδα).

(4) ΕΕ αριθ. L 299 της 30. 8. 1980, σ. 1 7 οδηγία όπως τροποποιήθηκε τελευταία από την πράξη προσχωρήσεως του 1984.

(1) Δώδεκα μήνες μετά την ημερομηνία έκδοσης της παρούσας οδηγίας.

(2) 24 μήνες μετά την ημερομηνία έκδοσης της παρούσας οδηγίας.

ΣΚΕΠΤΙΚΟ

Ι. ΕΙΣΑΓΩΓΗ

1. Στις 27 Οκτωβρίου 1994, η Επιτροπή υπέβαλε πρόταση βάσει του άρθρου 100 Α της συνθήκης, σχετικά με την εκμετάλλευση και τη διάθεση στο εμπόριο των φυσικών μεταλλικών νερών (1),

2. Το Ευρωπαϊκό Κοινοβούλιο διατύπωσε τη γνώμη του, σε πρώτη ανάγνωση της πρότασης, στις 11 Οκτωβρίου 1995 (2). Η Οικονομική και Κοινωνική Επιτροπή διατύπωσε τη γνώμη στις 23 Φεβρουαρίου 1995 (3).

3. Λαμβάνοντας υπόψη τη γνώμη του Κοινοβουλίου, η Επιτροπή υπέβαλε τροποποιημένη πρόταση στις 29 Νοεμβρίου 1995 (4).

4. Στις 22 Δεκεμβρίου 1995, το Συμβούλιο καθόρισε την κοινή του θέση σύμφωνα με το άρθρο 189 Β της συνθήκης.

ΙΙ. ΣΤΟΧΟΣ ΤΗΣ ΠΡΟΤΑΣΗΣ

5. Στο Ευρωπαϊκό Συμβούλιο του Εδιμβούργου, στις 11 και 12 Δεκεμβρίου 1992, οι αρχηγοί κρατών και κυβερνήσεων σημείωσαν την πρόθεση της Επιτροπής να προβεί στον εξορθολογισμό ορισμένων οδηγιών, των οποίων οι διατάξεις είναι υπερβολικά λεπτομερείς. Η οδηγία 80/777/ΕΟΚ είναι μία από τις οδηγίες που μπορούσαν να εξορθολογιστούν. Ειδικότερα στοχεύονται οι διατάξεις σχετικά με:

- τη σύνθεση του φυσικού μεταλλικού νερού,

- την κατεργασία των φυσικών μεταλλικών νερών με όζον,

- την επισήμανση των φυσικών μεταλλικών νερών,

- τα φυσικά μεταλλικά νερά που εισάγονται από τρίτες χώρες,

- το εμφιαλωμένο νερό με τον χαρακτηρισμό «νερό πηγής»,

- γενικες διατάξεις.

ΙΙΙ. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

6. Η κοινή θέση αντιστοιχεί κατ' ουσίαν στην τροποποιημένη πρόταση της Επιτροπής. Λαμβάνει συνεπώς υπόψη της τις περισσότερες τροπολογίες του Ευρωπαϊκού Κοινοβουλίου τις οποίες είχε δεχθεί η Επιτροπή, και, ειδικότερα, τις τροπολογίες 1 και 4 7 οι τροπολογίες 5, 7, 8 και 9 έγιναν επί της αρχής δεκτές από το Συμβούλιο.

Λόγω του μεγάλου αριθμού λεπτομερών διατάξεων στο κείμενο, υπάρχουν ορισμένα συγκεκριμένα σημεία στα οποία η κοινή θέση, με τη συμφωνία της Επιτροπής, διαφέρει από την τροποποιημένη πρόταση. Στις περισσότερες περιπτώσεις πρόκειται για διευκρινίσεις διατύπωσης ή ελάσσονες τροποποιήσεις συμβατές με το γενικό προσανατολισμό της τροποποιημένης πρότασης.

7. Ειδικότερα, το Συμβούλιο συμφώνησε με την τροπολογία 1, σύμφωνα με την οποία η διάρκεια ισχύος της βεβαιώσεως για τις εισαγωγές από τρίτες χώρες δεν μπορεί να υπερβεί περίοδο πέντε ετών.

8. Το Συμβούλιο, στην κοινή του θέση, δέχτηκε επίσης την τροπολογία 4. Η τροπολογία αυτή αναφέρεται σε έκθεση και, όταν αυτό ενδείκνυται, σε οιαδήποτε πρόταση σχετικά με την εφαρμογή των διατάξεων (παράρτημα Ι τμήμα II σημείο 1. 2. 12) που αφορούν την τοξικότητα ορισμένων συστατικών στοιχείων του νερού, τις οποίες η Επιτροπή θα υποβάλει στο Συμβούλιο.

9. Το Συμβούλιο συμφώνησε με τη βασική ιδέα της τροπολογίας 8 του Ευρωπαϊκού Κοινοβουλίου (η τροπολογία αυτή έγινε καταρχήν δεκτή από την Επιτροπή στην τροποποιημένη της πρόταση), σχετικά με διαφόρων ειδών κατεργασίες των φυσικών μεταλλικών νερών (άρθρο 4). Το Συμβούλιο ενίσχυσε τις προϋποθέσεις χρησιμοποίησης της μεθόδου κατεργασίας με αέρα εμπλουτισμένο με όζον, καθώς και άλλων μεθόδων, επιτρέποντας αυτού του είδους τις κατεργασίες μόνον κατόπιν διαβουλεύσεως με την επιστημονική επιτροπή τροφίμων και εφόσον η συγκεκριμένη κατεργασία κοινοποιείται δεόντως στις αρμόδιες αρχές οι οποίες πραγματοποιούν ειδικούς ελέγχους 7 έτσι, το επίπεδο προστασίας των καταναλωτών είναι υψηλότερο.

10. Το τελευταίο αυτό στοιχείο έλαβε επίσης υπόψη του το Συμβούλιο, δεχόμενο τη βασική ιδέα της τροπολογίας 9 του Ευρωπαϊκού Κοινοβουλίου, την οποία επίσης είχε καταρχήν δεχθεί η Επιτροπή. Το Συμβούλιο συμφώνησε να προστεθεί στο κείμενο ότι οι πληροφορίες σχετικά με τις προαναφερόμενες κατεργασίες πρέπει να περιλαμβάνονται στην επισήμανση.

11. Το Συμβούλιο συμφώνησε επίσης επί της αρχής της τροπολογίας 7 του Ευρωπαϊκού Κοινοβουλίου (τροπολογία την οποία η Επιτροπή δέχθηκε καταρχήν στην τροποποιημένη της πρόταση) όσον αφορά τον όρο «νερό πηγής» 7 το Συμβούλιο δέχθηκε να περιληφθούν τέτοια προϊόντα στην οδηγία με τον χαρακτηρισμό ότι τα νερά πηγής πρέπει να συμμορφώνονται προς τις απαιτήσεις της οδηγίας 80/778/ΕΟΚ περί της ποιότητας του πόσιμου νερού, και με τη διευκρίνιση ότι τα νερά πηγής καταρχήν πρέπει να εμφιαλώνονται στην πηγή.

12. Τέλος, το Συμβούλιο δέχθηκε το στόχο της τροπολογίας 5 του Ευρωπαϊκού Κοινοβουλίου (την τροπολογία αυτή δέχθηκε καταρχήν η Επιτροπή στην τροποποιημένη της πρόταση). Το Συμβούλιο θεωρεί ότι η τροπολογία αυτή καλύπτεται από την πρώτη περίπτωση του άρθρου 11, σχετικά με τα όρια για τα επίπεδα των συστατικών των φυσικών μεταλλικών νερών.

13. Το Συμβούλιο δεν μπόρεσε να δεχθεί την τροπολογία 6 του Ευρωπαϊκού Κοινοβουλίου, (την οποία ούτε η Επιτροπή δέχθηκε), επειδή θεωρεί ότι τα φυσικά μεταλλικά νερά πωλούνται στη φυσική τους κατάσταση και πωλούνται μόνον στους καταναλωτές, εφόσον έχουν εγκριθεί και ελεγχθεί από τις αρμόδιες αρχές. Κατά συνέπεια, τα μεταλλικά νερά δεν πρέπει αυτομάτως να υπόκεινται σε παραμέτρους για τις τοξικές ουσίες του πόσιμου νερού στην οδηγία 80/778/ΕΟΚ. Η οδηγία 80/778/ΕΟΚ επίσης αποκλείει ρητώς τα φυσικά μεταλλικά νερά από το πεδίο εφαρμογής της οδηγίας.

14. Αναζητώντας μια συνολική λύση, το Συμβούλιο πιστεύει ότι επέτυχε έναν ισορροπημένο συμβιβασμό μεταξύ πολύ διαφορετικών θέσεων, ενώ συγχρόνως έλαβε υπόψη του τις σπουδαιότερες τροπολογίες του Ευρωπαϊκού Κοινοβουλίου.

(1) ΕΕ αριθ. C 314 της 11. 11. 1994, σ. 4.

(2) ΕΕ αριθ. C 287 της 30. 10. 1995.

(3) ΕΕ αριθ. C 110 της 2. 5. 1995.

(4) ΕΕ αριθ. C 33 της 6. 2. 1996, σ. 15.